הבחירות לנשיאות ארצות הברית בשנת 1932 היו מערכת הבחירות השלושים ושבעה בתולדות ארצות הברית, והתרחשו ביום שלישי, ה-8 בנובמבר 1932. הבחירות התרחשו בזמן של השפעותיהם של נפילת הבורסה בוול סטריט והשפל הגדול, שפגעו בהבטחותיו של הנשיא היוצא והמועמד הרפובליקני, הרברט הובר, להביא עידן חדש של שגשוג. המועמד הדמוקרטי היה מושל המדינה המאוכלסת ביותר, פרנקלין דלאנו רוזוולט מניו יורק, שנבחר מחדש לתפקידו כמושל בניצחון סוחף ב-1930. רוזוולט איחד את כל אגפי המפלגה שלו, נמנע מנושאים תרבותיים ושנויים במחלוקת, ומינה בתור סגנו מועמד דרומי שמרן, דובר בית הנבחרים, ג'ון גארנר מטקסס.